Chadwick Boseman

Chadwick Aaron Boseman (* 29. november 1976 Anderson, Južná Karolína – † 28. augusta 2020 Los Angeles) bol americký herec. Bol známy stvárnením rolí Jackieho Robinsona vo filme 42: Zrod legendy (2013), Jamesa Browna vo filme Get On Up – Príbeh Jamesa Browna (2014), T'Challu/Black Panthera vo filmoch v rámci Marvel Cinematic Universe ako sú: Captain America: Občianska vojna (2016), Black Panther (2018), Avengers: Nekonečná vojna (2018) a Avengers: Endgame (2019). Zomrel 28. augusta 2020 na rakovinu hrubého čreva, s ktorou bojoval štyri roky.

Detstvo a začiatky 
Narodil sa v Južnej Karolíne v roku 1976. V roku 1995 odmaturoval na T. L. Hanna High School a v roku 2000 promoval na Howard University, kde získal titul Bakalár umenia v odbore réžia. Medzitým úspešne absolvoval aj Londýnsku British American Drama Academy. Pôvodne sa chcel venovať réžií. Aby dokázal lepšie komunikovať s hercami, začal chodiť na kurzy herectva. V roku 2008 sa presťahoval do Hollywoodu, aby sa naplno venoval svojej rozbehnutej hereckej kariére.

Kariéra  
Svoju prvú veľkú rolu získal v roku 2003 v televíznom seriály Tretia hliadka. Ďalšie role získal v následujúcich rokoch v seriáloch Zákon a poriadok, Kriminálka New York, Pohotovosť a Odložený prípad. Súčasne sa venoval písaniu divadelnej hry Deep Azure, ktorú naštudovala Congo Square Theatre Company v Chicagu. Hra bola nominovaná v roku 2006 na cenu Jeff Award.

Filmový debut zažil v roku 2008 v snímku Expres. V tom roku získal väčšiu rolu v seriály Lincoln Heights (9 epizód) a v roku 2010 hral v seriály Mesto stratených (13 epizód).

Prelom nastal v roku 2013, kedy stvárnil Jackieho Robinsona vo filme 42: Zrod legendy. V roku 2014 nasledovali role vo filmoch Veľký draft a Get On Up – Príbeh Jamesa Browna, kde stvárnil rolu speváka Jamesa Browna. V roku 2016 hral v veľkorozpočtovom filme Bohovia Egypta a krátko na to získal rolu T'Challu/Black Panthera vo filmoch v rámci Marvel Cinematic Universe. Poprvý krát sa ako Black Panther objavil vo filme Captain America: Občianska vojna (2016) a potom v samostatnom filme Black Panther (2018). Toho roku sa objavil aj v snímku Avengers: Nekonečná vojna (2018) a o rok neskôr v Avengers: Endgame (2019).

Iné projekty

Referencie

Zdroj 

Osobnosti z Južnej Karolíny
Herci afroamerického pôvodu
Filmoví herci USA
Televízni herci USA
Filmoví producenti USA
Držitelia ceny Zlatý glóbus za najlepší mužský herecký výkon (dráma)